Stasys Keinys

Stasys Keinys (1936 m. rugsėjo 20 d. Pakalupyje, Viekšnių valsčiuje – 2024 m. kovo 19 d. Vilniuje)Algirdas Sabaliauskas. Stasys Keinys. Visuotinė lietuvių enciklopedija. 2018-09-12. Nuoroda tikrinta 2024-03-20.Mirė lituanistas Stasys Keinys. LRT. 204-03-20. Nuoroda tikrinta 2024-03-20. – Lietuvos kalbininkas, humanitarinių mokslų daktaras.

 Biografija 
1959 m. baigė lietuvių kalbą ir literatūrą Vilniaus universitete. 1968 m. filologijos mokslų kandidatas.

1966–1975 m. Vilniaus universiteto Kauno vakarinio fakulteto, vėliau dar ir Šiaulių pedagoginio instituto, Vytauto Didžiojo universiteto dėstytojas, nuo 1975 m. docentas. Nuo 1974 m. dirba Lietuvių kalbos institute (iki 1990 m. Lietuvių kalbos ir literatūros institutas), 1987–1989 m. Dabartinės lietuvių literatūrinės kalbos, 1989–1991 m. Kalbos kultūros ir terminologijos skyriaus vadovas. Nuo 1991 m. dėsto ir Vilniaus pedagoginiame universitete, Lituanistikos fakultete.

 Mokslinė veikla 
Daugiausia tyrė terminologiją, kalbos vartoseną ir norminimą. Paskelbė daugiau kaip 500 šios tematikos straipsnių. Dabartinės lietuvių kalbos žodyno 3 (1993 m.), 4 (2000 m.) ir 5 leid. (elektroninio varianto, 2002 m. ir 2003 m.) vyr. redaktorius.

 Bibliografija 
 Sociologijos terminų žodynėlis, su J. Korsaku, 1972 m.
 Terminologijos abėcėlė, 1980 m.
 Kalbotyros terminų žodynas, su K. Gaiveniu, 1990 m.
 Terminologijos taisymai, su kitais, 1992 m.
 Geležinkelininko žodynėlis, su N. Juškaite, 1993 m.
 Rusų-lietuvių kalbų geležinkelių transporto žodynas, su N. Juškaite, 1997 m.
 Bendrinės lietuvių kalbos žodžių daryba, 1999 m.
 Socialinės apsaugos terminų žodyną, su kitais, 1999 m.
 Radioelektronikos terminų žodynas, su kitais, 2000 m.
 Dabartinė lietuvių terminologija, 2005 m.
 Aiškinamasis geležinkelių transporto terminų žodynas: terminai lietuvių, anglų, vokiečių ir rusų kalbomis, Nijolė Juškaitė, Stasys Keinys, Kazys Sakalauskas; Valstybinė lietuvių kalbos komisija, AB Lietuvos geležinkeliai, Vilnius. Lietuvos geležinkeliai, 2006 m. ISBN 9955-539-29-1

 Apdovanojimai 
 2005 m. Felicijos Bortkevičienės Kalbos premija

 Šaltiniai 

Kategorija:Lietuvos kalbininkai
Kategorija:Lietuvos pedagogai
Kategorija:Lietuvos terminologai